Diari Oficial de la Generalitat Valenciana


Sumari del DOGV 8906, del 16-09-2020 (2020/7341)

ACORD d'11 de setembre de 2020, del Consell, pel qual s'autoritza una transferència de crèdit entre seccions per import de 7.360.725,08 euros, del capítol 7 del programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica, al capítol 4 del programa 221.30, Agència Valenciana de Seguretat i Resposta a les Emergències, així com en el pressupost d'aquest organisme, per a la reobertura de la línia S8419, «Ajudes per a pal·liar els danys produïts pel temporal de pluges, fenòmens costaners i vents de setembre de 2019». (Exp. 06.022/20-104.)
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8906

Data del DOGV
:   16-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7341


Data del document
:   11-09-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de setembre de 2020, del Consell, pel qual s'autoritza una transferència de crèdit entre seccions per import de 7.360.725,08 euros, del capítol 7 del programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica, al capítol 4 del programa 221.30, Agència Valenciana de Seguretat i Resposta a les Emergències, així com en el pressupost d'aquest organisme, per a la reobertura de la línia S8419, «Ajudes per a pal·liar els danys produïts pel temporal de pluges, fenòmens costaners i vents de setembre de 2019». (Exp. 06.022/20-104.) [2020/7341]  
  
  
El setembre de 2019, la Comunitat Valenciana es va veure afectada per un temporal de pluges d'una intensitat, extensió i abast inusitats, així com fenòmens costaners de gran intensitat i forts vents que van afectar gran quantitat de persones i van causar importants danys en béns i infraestructures. Conseqüència d'això, a fi de pal·liar els seus efectes i de reparar els danys causats, les diferents administracions hagueren d'escometre actuacions urgents, alhora que es van establir ajudes tant per a les persones afectades com per als ajuntaments, que van haver d'incórrer en despeses extraordinàries pels treballs necessaris per a la tornada a la normalitat com més prompte millor.  
Entre les ajudes urgents que es van concedir estan les regulades pel Decret 197/2019 del Consell, en aplicació del que es disposa en l'article 168.1.C de la Llei 1/2015 d'hisenda pública, del sector públic instrumental i de subvencions, i modificat posteriorment pel Decret 202/2019, de 4 d'octubre, del Consell, destinades a finançar les despeses extraordinàries que van realitzar els ajuntaments afectats durant l'episodi de l'emergència, així com el suport tècnic per a les ajudes de la Generalitat.  
L'import total que es va consignar en el passat exercici per a aquestes ajudes va pujar a deu milions d'euros, que foren atorgades per sengles resolucions de la Conselleria de Justícia, Interior i Administració Pública, de 28 de novembre i de 5 de desembre, per un total de 8.867.679,79 euros, dels quals, al tancament de l'exercici, en van quedar 7.360.725,08 en fase de disposició, per als quals una vegada finalitzat el termini de justificació, pertoca dotar crèdit en el pressupost de l'AVSRE.  
Atenent el que es disposa en l'article 1 apartat 3 del Decret llei 4/2020, del Consell, quant a l'excepció de les limitacions que estableix l'article 49.1.c de la Llei 1/2015, en les transferències de crèdits que tinguen origen en l'adopció de mesures o actuacions destinades a fer front a la Covid-19 o a situacions motivades per sinistres o catàstrofes, per al finançament es proposa una transferència entre seccions, i destinar a això disponibilitats existents en la línia S8527 de l'annex de transferències i subvencions de capital, del programa 431.50, Qualitat i rehabilitació, de la Vicepresidència Segona i Conselleria d'Habitatge i Arquitectura Bioclimàtica, que també té com a finalitat la concessió d'ajudes directes urgents destinades a pal·liar danys derivats del temporal meteorològic esdevingut a la Comunitat Valenciana de l'11 al 14 de setembre de 2019, regulades pel Decret 236/2019 del Consell.  
A aquest efecte, i en virtut del que es disposa en l'article 1.3 del Decret llei 4/2020 i en els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, a proposta del conseller d'Hisenda i Model Econòmic, el Consell, prèvia deliberació, en la reunió d'11 de setembre de 2020,  
  
  
  
ACORDA  
  
Primer  
Autoritzar una minoració de crèdit en l'aplicació 00.09.43.615.21.1 per import de 7.360.725,08 euros i la minoració en aquest mateix import en la dotació de la línia de concessió directa 168.1.C S8527, en els termes següents:  
  
Segon  
Autoritzar un augment de crèdits en l'aplicació 00.80.04.818.56.1 per import de 7.360.725,08 euros, destinat a incrementar, en l'annex de transferències corrents del programa 221.30, Agència Valenciana de Seguretat i Resposta a les Emergències, la dotació de la línia de transferència X0706, segons el següent detall:  
Tercer.  
Com a conseqüència de l'increment de crèdit de la línia de transferència X0706, s'autoritza modificar el pressupost de l'Agència Valenciana de Seguretat i Resposta a les Emergències en els termes següents:  
1) Incrementar el pressupost d'ingressos, en l'aplicació pressupostària 944.43.74.439.64 per import de 7.360.725,08 euros.  
2) Incrementar el pressupost de despeses, en l'aplicació pressupostària 034.92.48.477.67.4 per import de 7.360.725.,08 euros, destinats a finançar la reobertura, en l'annex de transferències i subvencions corrents del programa 221.10, Emergències, protecció civil i extinció d'incendis, de la línia S8419, «Ajudes per a pal·liar els danys produïts pel temporal de pluges, fenòmens costaners i vents de setembre de 2019», amb les mateixes dades descriptives i beneficiaris que va tindre en el passat exercici, i pels imports necessaris per a pagar obligacions degudament adquirides, en aplicació del Decret 197/2019, del Consell, i de les respectives resolucions de concessió.  
  
  
València, 11 de setembre de 2020  
  
La consellera secretària,  
Mónica Oltra Jarque